Дзяржаўная установа адукацыі

“Сярэдняя школа № 3 г. Смалявічы”

**Урок беларускай літаратуры ў 4 класе по тэме:**

“Уладзімір Корбан ”Пчала І Ружа”

                                           Настаўнік пачатковых класаў

Маліноўская Юлія Сяргееўна

2021

**Мэты:**пазнаёміць вучняў са зместам і задачамі чарговага раздзела: на што звяртаць увагу, якія ўмовы будуць развіваць.

Развіваць уменне ацэньваць учынкі галоўных герояў, вытлумачыць прычыны канфлікту паміж героямі;

Развіваць уменне чытаць па ролях;

Фарміраваць уменне вызначаць галоўную думку твора і суадносіць яе з сучасным жыццём;

Выхоўваць працавітасць і неабходнасць быць карысным у жыцці.

**Абсталяванне**:падручнік, дыдактычны матэрыя,

**ХОД УРОКА**

**Арганізацыйны момант**

Добры дзень. Сядайце.

**Моўная размінка**

**Прачытайце і адгадайце загадку(ст.32). Правільна вымаўляючы гукі [ц′], [дз′]**

Яна зроду не падводзіць

Тых, хто з ёю ў дружбе ходзіць.

Павыводзіць тых у людзі,

Хто яе з маленства любіць.

-Прачытаць верш з інтанацыяй абыякавасці.

-Прачытаць верш узвышана, з пачуццём гонару.

**Паведамленне тэмы і мэты ўрока**

-Прачытаем словы У. Караткевіча пра працу на старонцы-навігатары да новыга раздзела?

-На што павінна быць накіравана праца любога чалавека з дзяцінства і да сталасці?

-Скажыце, якую вы выконваеце работу не для сябе, а на карысць іншым?

-Разглядзіце малюнак на старонцы. Чым займаюцца людзі? Ці толькі дарослыя працуюць у час уборкі бульбы?

-Прачытаем назву новага раздзела. Як вы лічыце, пра што будуць творы, якія мы будзем вывучаць?

-Прачытаем у змесце падручніка назвы гэтых твораў?

-Прачытаем на ст.32. чым мы будзем займацца пры вывучэнні новага   раздзела.

**Падрыхтоўка да вывучэння новага твора**

-Сёння мы пазнаёмімся з першым творам у гэтым раздзеле. Уладзімір Корбан “Пчала і Ружа”

-Калі на чалавека гавораць”працавіты,як пчала”?

-Што вы ведаеце пра гэтае насякомае?

***ПАВЕДАМЛЕННЕ***

Меданосныя пчолы жывуць вялікімі сем’ямі ў вуллях. Вулей-пчаліны домік, змайстраваны чалавекам. Адна пчаліная сям’я –гэта пчаліная матка, некалькі трутняў і некалькі дзесяткаў тысяч працоўных пчол. Пчолы ўсё сваё жыццё праводзяць у вельмі карыснай для чалавека працы.

-А што вы можаце расказаць пра гэтую кветку (Ружу)?

***ПАВЕДАМЛЕННЕ***

         Свет раслін на нашай планеце разнастайны, багаты формамі, каляровай характарыстыкай, сваім памерамі. Асаблівае месца ў ім займаюць ружы.

Каляровая гама руж багатая. Яны радуюць вока белым, чырвоным, ружовым, аранжавым і нават чорным колерам. Сустракаюцца ружы аднаго або некалькіх колераў, у палоску і размаляваныя. Таксама адрозніваюцца неаднолькавымі формамі.

- Як вы лічыце, што за непаразуменне магло адбыцца паміж героямі байкі.

**Першапачатковае чытанне. Першасны сінтэз**

-Ці спадалася вам байка?

-Хто з’яўляюцца галоўнымі героямі байкі?

-Чаму Пчала не звяртала ўвагу на ружу?

**Самастойнае чытанне**

**Слоўнікавая работа**

**(калі дзеці пры чытанні выявілі незразумелыя словы)**

**Работа над байкай. Другасны сінтэз**

-З якім пытаннем звярнулася Ружа да Пчалы?

-Што ёй адказала Пчала?

-Якой кветцы аддала перавагу Пчала?

-Чаму Пчала не спрачалася з Ружай, а паляцела працаваць далей? Як гэта яе характарызуе?

-Паразважайце, ці правільна Пчала аднеслася да субяседніцы-Ружы?

-Хто з герояў вам спадабаўся і чаму?

-Што вы можаце сказаць пра Ружу, якой яна паўстае перад Пчалой?

***Словы для выкарыстання:***

Ганарлівая

Сціплая

Важнай

Пакрыўджанай

Фанабэрыстай

- Якімі рысамі характару надзелена Пчала?

-Знайдзіце і прачытайце асноўную думку байкі, мараль.

-Хто асуджаецца ў творы? За што?

-З якім героем твора параўноўвае аўтар свайго знаёмага?

-Што мы можам сказаць пра знешні выгляд гэтага знаёмага?

-Якім словамі аўтар яго называе?

-Калі кажуць на чалавека “лайдак адпеты”?

-Якія яшчэ вы б падабралі да слова лайдак сінонімы.

**Словы для выкарыстання**

Гультай

Абібок

Лодар

дармаед

-Які крылаты выраз сустрэўся ў байцы?

-Героя якой вывучанай байкі нагадала вам Ружа? Чым Ружа падобна з Мухаморам?

**Работа над выразным чытаннем байкі**

1. Успомнім памятку “Як падрыхтавацца да выразнага чытання” на фарзацы

2. Назіраем за знакамі прыпынку.

3. Знаходзім і чытаем пытальныя сказы.

4. Знаходзім і чытаем сказы з клічнай інтанацыяй.

**Чытанне па ролях**

- У якой форме напісана байка?

-Размяркуем ролі і прачытаем байку.

**Падвядзенне выніку**

-Як называецца раздзел,які мы пачынаем вывучаць?

-З якой байкай мы сёння пазнаёміліся ў гэтым раздзеле?

- Хто аўтар байкі?

-Які ўрок вы атрымалі з гэтай байкі? Чаму гэты твор надзённы?

**Дамашняе заданне**падрыхтаваць выразнае чытанне байкі

**Рэфлексія**

-На парце ляжаць папяровыя пчолкі. Калі вам спадабалася працаваць на ўроку, пасадзіце яе на наш вулей на дошцы.

**Дадатак**